b'\n_START_ARTICLE_\nIsabel Pisano\n_START_SECTION_\nCarrera\n_START_PARAGRAPH_\nEn la seva carrera com a actriu va ser dirigida per cineastes argentins (Boquitas pintadas de Leopoldo Torre Nilsson), espanyoles (Pampa salvaje d\'Hugo Fregonese, Bilbao de Bigas Luna) i italianes (per exemple, per Federico Fellini a Casanova)._NEWLINE_Corresponsal de guerra per la RAI (It\xc3\xa0lia) i El Mundo, va cobrir els conflictes de Palestina, L\xc3\xadban, Txad, Iraq, B\xc3\xb2snia i Som\xc3\xa0lia. Ha estat l\'\xc3\xbanica periodista que va estar present en els bombardejos de Mossul i B\xc3\xa0ssora a l\'Iraq en 1993. Tamb\xc3\xa9 ha realitzat nombrosos reportatges per Marie Claire, Oggi i Il Giornale._NEWLINE_Ha estat guardonada amb la medalla del Ministeri de Cultura d\'Espanya, i seleccionada "millor periodista de l\'any 2002" per l\'Associaci\xc3\xb3 de Revistes d\'Informaci\xc3\xb3 (A.R.I.)._NEWLINE_Exponent del periodisme de recerca, amb el que ha recopilat al llarg dels anys ha publicat nombroses obres. Com a escriptora destaquen els seus llibres Trilog\xc3\xada de perversos, finalista del premi "La sonrisa vertical" en 1995, A solas con Arafat (1997) i Yo puta - Hablan las prostitutas que es va convertir en un aut\xc3\xa8ntic bestseller i que ha estat portada al cinema per Dolores Pictures. Aquests tres t\xc3\xadtols s\xc3\xb3n la base de la gran popularitat d\'Isabel Pisano tamb\xc3\xa9 com a escriptora. Va publicar tamb\xc3\xa9 la biografia del director Bigas Luna, Sombras de Bigas, luces de Luna._NEWLINE_En 2005 va participar en Gran Hermano VIP.\n_START_SECTION_\nVida \xc3\xadntima\n_START_PARAGRAPH_\nEra casada amb el compositor argent\xc3\xad de m\xc3\xbasica per a pel\xc2\xb7l\xc3\xadcules Waldo de los R\xc3\xados, de qui va enviduar en 1977. Molts anys despr\xc3\xa9s va publicar aquesta part de la seva vida en l\'autobiografia El amado fantasma (Plaza y Jan\xc3\xa9s, 2002)._NEWLINE_Posteriorment fou companya durant dotze mesos del cap de l\'Organitzaci\xc3\xb3 per a l\'Alliberament de Palestina, I\xc3\xa0ssir Arafat, a qui li dedic\xc3\xa0 una biografia \xc3\xadntima i del que ha publicat pol\xc3\xa8miques declaracions relatives a la seva mort.'